Veltlínske zelené

náhľad|Fľaša s pohárom veltlínskeho z rakúskeho regiónu Wachau

Veltlínske zelené (skratka VZ, názov podľa VIVC Veltliner Grün) je stará odroda viniča (Vitis vinifera), určená na výrobu bielych vín. Autochtónna odroda, pochádzajúca z regiónu Dolné Rakúsko, z oblasti vrchoviny Manhartsberg, zrejme z okolia mesta Retz, vznikla samovoľným krížením odrôd Tramín a St. Georgen. 

St. Georgen je novo objavená, avšak starobylá odroda, ktorej jediný ker bol nájdený v obci St. Georgen, štvrti mesta Eisenstadt, popínajúci sa po krovinách na pastvine, ktorá bola v stredoveku využívaná ako vinica. Po roku 2007, keď sa zistilo, že ide o dlho hľadaného "otca" odrody Veltlínske zelené, bola táto odroda namnožená, teraz prebieha klonová selekcia. Pôvodný, asi 400 rokov starý ker viniča, bol vo februári roku 2011 silne poškodený vandalmi a neskôr zachránený vinárom Hansom Moserom.Historische Veltliner-Rebe überlebte Vandalen Akt Der Standard, 5. mája 2011  

Otcovskú odrodu určil génovou analýzou a dôkladnú štúdiou Prof. Dr. Ferdinand Regner vo výskumnom ústave v Klosterneuburgu. Výsledky štúdie boli publikované v roku 2007.Vater (-rebe) des Grünen Veltliner gefunden, PDF

 Stolovanie 
Vína VZ sú vhodné na denné stolovanie. Riedené vodou ako vínny strik uhasia smäd. Je možné ich kombinovať so širokou škálou jedál. Mladé sú vhodné k studenému mäsu, omáčkam a slaným predjedlám, vyzreté k hovädziemu, filé z morských rýb a neutrálnym omáčkam.

 Referencie 

 Externé odkazy 
 Stránky venované odrode Veltlínske zelené

 Zdroj 

Kategória:Odrody viniča
Kategória:Víno